***Beszámoló a Német Nemzetiségi Önkormányzat 2019. évi tevékenységéről***

Pápakovácsi Német Nemzetiségi Önkormányzatának Képviselő-testülete 2019. február 07-én fogadta el az önkormányzat 2019. évi költségvetéséről szóló határozatát. A képviselő-testület folyamatosan tájékozódott az időarányos teljesítésekről.

A 2019. évi költségvetésünket az előző évekhez hasonlóan a kiadások csökkentése és a takarékosság jellemezte.

Az önkormányzat bevételeinek legnagyobb hányadát az önkormányzat működési és feladatalapú támogatása adja. Működési támogatásra 520.000 Ft-ot kaptunk, míg feladatalapú támogatásra 514.732 Ft-ot. A működési támogatás felhasználásának végső határideje 2019. december 31., míg a feladatalapú támogatásé 2020. december 31.

A kiadásokon belül a legnagyobb részt a működési kiadások teszik ki: tiszteletdíjak, tiszteletdíjak után fizetendő járulékok, bankköltségek, tagdíj, valamint átadott pénzeszközök.

Átadott pénzeszközök:

* 2019. évben 120.000 Ft-tal járultunk hozzá a „Határtalanul program” költségeihez. A program a nemzetpolitikai célt fordítja le konkrét tapasztalatokra, azaz a **Határtalanul! a nemzeti összetartozás operatív programja**. Keretében helyi általános iskola tanulói az állam támogatásával osztálykiránduláson vehettek részt a szomszédos országok magyarlakta területein, így személyes tapasztalásokat szereznek a külhoni magyarságról.
* Pápakovácsi Önkormányzata részére 70.000 Ft-ot karácsonyi koncert megvalósításához
* Mesevár óvoda részére 50.000 Ft-ot karácsonyi játékok vásárlására
* az iskola részére 40.000 Ft támogatást biztosítottunk német nyelvkönyvek vásárlásához
* helyi katolikus egyházat számára 50.000 Ft támogatást biztosítottunk, CD lejátszó, lámpatestek vásárlására

***Pápakovácsi, 2019. november 11.***

Takácsné Varga Brigitta

elnök